**Մարի Մարվինգտ** (ֆր.՝ Marie Marvingt, փետրվարի 20, 1875(1875-02-20)[…], Օրիյակ, Ֆրանսիա - դեկտեմբերի 14, 1963(1963-12-14), Laxou, Ֆրանսիա), ֆրանսիացի կին օդաչու, լրագրող, մարզուհի, բժշկուհի, Առաջին և Երկրորդ համաշխարհային պատերազմների մասնակից։

Մարին անունը դասվում է Ֆրանսիայի ավիացիայի առաջավոր օդաչունեի և 20-րդ դարի լավագույն ալպինիստների շարքին՝ համարվում է առաջին կինը, որը բարձրացել է Արևմտյան Ալպերի ամենաբարձր գագաթը, կնքվել է «Վտանգների հարսնացու» մականվամբ, տիրապետել է 7 լեզվի։

Կենսագրություն
--------------

Մարի Մարվինգտը Առաջին համաշխարհային պատերազմի ժամանակ խրամատում
Մարին ծնվել է 1875 թվականի փետրվարի 20-ին, Ֆրանսիայի Օրիյակ քաղաքում։ 1880 թվականին ընտանիքը տեղափոխվել է Մեց, իսկ 1889 թվականին՝ Նանսի քաղաքները։ Զբաղվել է թենիսով, բռնցքամարտով, ֆուտբոլով, հոկեյով, գոլֆով, կանոեով, թեթև ատլետիկայով, լեռնագնացությամբ, օդագնացությամբ։ 1901 թվականին կատարել է օդապարիկով առաջին թռիչքը, 1909 թվականին միայնակ անցել է Լա Մանշի նեղուցով։ 1907 թվականին հաղթող է ճանաչվել հրաձգության միջազգային մրցաշարում, եղել է նաև կանանց բոբսլեյի աշխարհի չեմպիոն, կատարել է հեծանվավազք Նանսիից՝ Նեապոլ։ 1910 թվականին Ֆրանսիայի մարզական ակադեմիայի կողմից պարգևատրվել է ոսկե մեդալով։

1910 թվականից զբաղվել է օդաչուական գործունեությամբ, համարվում է Ֆրանսիայի երկրերդ կին օդաչուն՝ Ռայմոնդա դե Լարոշից հետո, 1910 թվականին թռիչքների հեռավորությամբ և տևողությամբ սահմանել է ռեկորդ։ Կատարել է մոտ 900 անխափան թռիչք։

Առաջին համաշխարհային պատերազմի սկզբին տղամարդու անունով ծառայության է անցել 42-րդ հետևակային գնդում, սակայն նրա կին լինելը բացահայտվելուց հետո հեռացվել է գնդից։ 1915 թվականին կատարել է ռմբակոծիչով թռիչք և դարձել այդ ոլորտում թռիչք կատարած առաջին կին-օդաչուն։ Պարգևատրվել է Ֆրանսիայի «Մարտական խաչ» շքանշանով։

Առաջին համաշխարհային պատերազմի ավարտից հետո, Մարին Հյուսիսային Աֆրիկայում աշխատել է որպես լրագրող և բժիշկ։ Համարվում է 1929 թվականին տեղի ունեցած ավիացիոն բժշկության միջազգայի կոնգրեսի կազմակերպիչը և «Բժշկական ավիացիա» ընկերության հիմնադիրնրից մեկը։ Գրել է սցենարներ բժշկական ավիացիայի պատմության մասին և նկարահանել բժշկական ավիացիայի պատմության վերաբերյալ երկու վավերագրական ֆիլմ։

Երկրորդ համաշխարհային պատերազմի ընթացքում Մարին եղել է բուժքույր, վերականգնողական կենտրոնում օգնել է վիրավոր օդաչուներին։

Մինչև իր կյանքի վերջին օրերը գտնվել է լավ կարգավիճակում։ 80 տարեկանում ռեակտիվ ինքնաթիռով հնարավորություն ընձեռեց հաղթահարելու «ձայնային արգելքը», ձեռք է բերել ուղղաթիռ վարելու վկայական, 86 տարեկանում կատարել է հեծանվավազք՝ Նանսիից-Փարիզ։

Մահացել է Նանսի քաղաքում՝ 1963 թվականի դեկտեմբերի 14-ին։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Base Léonore (ֆր.) — ministère de la Culture.
3. 1 2 3 4  GeneaStar
4. ↑  "Марвингт Мари — Биография". *pomnipro.ru*. Արխիվացված է the original 2019 թ․ հունիսի 24-ին. Retrieved 2019 թ․ հունիսի 24.
5. 1 2  "24. Мари Марвингт — невеста опасности | World of Warplanes". *worldofwarplanes.ru* (in ռուսերեն). Retrieved 2019 թ․ հունիսի 24.
6. ↑  "Немного солнца в холодной воде". *www.molodost.in.ua*. Retrieved 2019 թ․ հունիսի 24.

Մատենագրություն
---------------

* Marcel Cordier et Rosalie Maggio, Marie Marvingt, la femme d’un siècle, Pierron, Sarreguemines, 1991, 261 p.

Արտաքին հղումներ
----------------

* BIOGRAPHIE DU MOIS - MARS 2013 - MARIE MARVINGT, « LA FEMME LA PLUS DÉCORÉE DU MONDE » Archived 2019-03-28 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | SpeedSkatingNews.info · Internet Movie Database · Find A Grave · WikiTree |
|  |
| Բառարաններ և հանրագիտարաններ | Universalis |
|  |
| 

|  Չափորոշչային վերահսկողություն |
| --- |
|  |
| BNF: 12228243z · GND: 119084155 · ISNI: 0000000118715731 · LCCN: n93119834 · SUDOC: 118331914 · VIAF: 59886453 · WorldCat VIAF: 59886453 |

 |

 |